section_heading: O pjesmi
paragraph_text: Danas mnogi griješe i njeno autorstvo pripisuju makedonskom pjevaču i glazbeniku Nikoli Bobi Avtovskom. On je istina tu pjesmu Nikosa Gounarisa - prvi prepjevao uz pomoć tekstopisca Dragi Veljanovskog 1958. Pjesma se ubrzo dopala i mnogim drugim pjevačima i stali su je uvrštavati u svoj repertoar. Popularnost te pjesme iskoristio je tadašnji riječki pjevač Zvonimir Krkljuš i snimio je za Radio Rijeku na stihove Dragomira Ristića, koji se nisu puno razlikovali od onih makedonskih Veljanovskog. Krkljušev ugodni bariton i lagani beguine ritam uz tužne stihove, - bili su pravi recept za uspjeh.